Suomen kansanhuoltoministeriö

Kansanhuoltoministeriö oli vuosina 1939–1950 Suomessa toiminut ministeriö, joka toimi osana valtioneuvostoa. == Historia == Itsenäistyvässä Suomessa vuoden 1917 lopulla puhuttiin kansanhuollosta ”nälän organisointina”. Toimintaan haettiin malleja tutkimalla, miten säännöstelyä toteutettiin Ruotsissa ja Saksassa.Suomen historia 6: Sortovuodet ja itsenäistyminen, s. 295. Weilin + Göös, 1987. ISBN 951-35-2495-7. Suomen itsenäistyessä, vuoteen 1922 saakka, toimikin asiaa hoitava elintarveministeriö.https://valtioneuvosto.fi/tietoa/historiaa Toisen maailmansodan aikana ja muutamia vuosia sen jälkeenkin Suomessa toimi virallista kansanhuoltoa varten kansanhuoltoministeriö. Ministeriö perustettiin 20. syyskuuta 1939 ”käsittelemään asioita, jotka koskevat väestön toimeentulon ja maan talouselämän sekä taloudellisen puolustusvalmiuden turvaamista”. Kansanhuoltoministeriössä oli aluksi yksi ministeri, vuoden 1941 alusta lähtien kaksi – ajoittain kolmekin – ministeriä. Ministeriön toimialaan kuului lokakuussa 1939 julistetun, kaikkia 16–60-vuotiaita henkilöitä koskeneen yleisen työvelvollisuuden johto, kunnes tämä tehtävä siirrettiin kulkulaitosten ja yleisten töiden ministeriölle vuoden 1941 alussa. Paikallistasolla kansanhuollosta vastasi 13 kansanhuoltopiiriä ja jokaisessa kunnassa ollut kansanhuoltolautakunta. Kansanhuoltoministeriössä oli vielä vuonna 1946 yli 800 työntekijää.Suomen historia 8: Paasikiven ja Kekkosen aika, s. 58–59. Weilin + Göös, 1988. ISBN 951-35-2497-3. Piiri- ja paikallistaso mukaan lukien kansanhuollon palveluksessa oli tuolloin 7 000–8 000 virkailijaa, joiden välityksellä kulki vilkkaimmillaan noin 160 miljoonaa lomaketta vuosittain.Onni Toivonen: Kymmenen vuotta kansanhuoltajana, s. 204. Porvoo-Helsinki: WSOY, 1950. Ministeriö lakkautettiin vuoden 1949 lopussa, jolloin sen vielä jäljellä olleet tehtävät jaettiin kauppa- ja teollisuusministeriön, kulkulaitosten ja yleisten töiden ministeriön ja sosiaaliministeriön kesken. Monissa kunnissa kansanhuoltolautakunnat toimivat vielä jonkin aikaa 1950-luvullakin. Vapaaehtoista kansalaisten huoltoa hoiti vuonna 1941 perustettu Suomen Huolto -järjestö. == Ministerit == === Kansanhuoltoministeri === Ministeri Puolue Tehtävissä Hallitus Rainer von Fieandt (1890–1972) (amm.) 20.9.1939 – 1.12.1939 Cajander III 1.12.1939 – 27.3.1940 Ryti I Väinö Tanner (1881–1966) SDP 27.3.1940 – 15.8.1940 Ryti II Väinö Kotilainen (1887–1959) (amm.) 15.8.1940 – 4.1.1941 4.1.1941 – 16.4.1941 Rangell Väinö Arola (1893–1964) ML 16.4.1941 – 3.7.1942 Henrik Ramsay (1886–1951) RKP 3.7.1942 – 5.3.1943 Kaarle Ellilä (1888–1957) ML 5.3.1943 – 8.8.1944 Linkomies 8.8.1944 – 21.9.1944 Hackzell 21.9.1944 – 17.11.1944 U. Castrén Kalle Jutila (1891–1966) ML 17.11.1944 – 17.4.1945 Paasikivi II Kaarlo Hillilä (1902–1965) ML 17.4.1945 – 26.3.1946 Paasikivi III Taavi Vilhula (1897–1976) ML 26.3.1946 – 29.7.1948 Pekkala Onni Toivonen (1894–1968) SDP 29.7.1948 – 17.3.1950 Fagerholm I === Toinen ministeri === Ministeri Puolue Tehtävissä Hallitus Henrik Ramsay (1886–1951) RKP 29.10.1941 – 3.7.1942 Rangell Siivo Kantala (1891–1954) ML 3.7.1942 – 5.3.1943 Jalo Aura (1886–1947) SDP 5.3.1943 – 8.8.1944 Linkomies 8.8.1944 – 21.9.1944 Hackzell 21.9.1944 – 17.11.1944 U. Castrén 17.11.1944 – 17.4.1945 Paasikivi II Uuno Takki (1901–1968) SDP 17.4.1945 – 26.3.1946 Paasikivi III Yrjö Murto (1899–1963) SKDL 26.3.1946 – 29.7.1948 Pekkala Eemil Huunonen (1901–1959) SDP 29.7.1949 – 17.3.1950 Fagerholm I === Sivutoimiset ministerit === Ministeri Puolue Tehtävissä Hallitus Varsinainen salkku Toivo Salmio (1882–1973) SDP 3.10.1940 – 4.1.1941 Ryti II Kauppa- ja teollisuusministeri Pekka Ikonen (1877–1956) ML 13.11.1942 – 5.3.1943 Rangell Ministeri maatalousministeriössä Henrik Ramsay (1886–1951) RKP 5.3.1943 – 8.8.1944 Linkomies Ulkoasiainministeri Nils Osara (1903–1990) amm. 5.3.1943 – 8.8.1944 Ministeri maatalousministeriössä Eero A. Wuori (1900–1966) SDP 16.2.1945 – 17.4.1945 Paasikivi II Kulkulaitosten ja yleisten töiden ministeri 27.4.1945 – 29.9.1945 Paasikivi III Onni Hiltunen (1895–1971) SDP 14.2.1946 – 26.3.1946 Paasikivi III Ministeri valtiovarainministeriössä Erkki Härmä (1890–1957) SDP 12.4.1946 – 29.7.1948 Pekkala Ministeri kulkulaitosten ja yleisten töiden ministeriössä 30.7.1948 – 22.6.1949 Fagerholm I == Lähteet == * Mitä-Missä-Milloin, Kansalaisen vuosikirja 1952. * Nousiainen, Jaakko: Suomen poliittinen järjestelmä. WSOY, 1963. * Pieni tietosanakirja. Otava, 1958. * === Viitteet === == Aiheesta muualla == * Kansanhuoltoministeriö - valtioneuvoston kuopus, Suomen Kuvalehti, 11.11.1939, nro 45, s. 18, Kansalliskirjaston digitaaliset aineistot K